
1 ESPECIFICACIONS GENERALS 
1.1 ANOM DEL PROGRAMA 


FOURIER. 


1.2 AUTOR 


Jaume Montero i Vila 


1.3 0TEMATICA 


L'objectiu és visualitzar com una funció periòdica es pot 
obtenir com a suma o superposició de funcions sinusoidals de 
frequències múltiples de la frequència de la funció donada. El 
programa analitza algunes funcions donades i permet també fer 
l'anàlisi de Fourier d'una funció qualsevol que l'usuari pot 
dibuixar a voluntat. 


1.4 NIVELL ESCOLAR 


Aquest programa es dirigeix a alumnes que cursen l'assignatura 
de Física de COU i s'insereix en el tema de Moviment Ondulatori. 
No calen altres coneixements que els que té normalment un alumne 
de Física de COU en el moment en què s'estudia aquest tema. 
També pot ser d'utilitat per als alumnes de l'especialitat 
d'Electrònica de EP. sobretot perquè es fa l'anàlisi 
harmònica de les funcions que s'utilitzen més en el laboratori, 
igualment pot ser d'utilitat quan es parla de filtres. 


2 INSTRUCCIONS DE FUNCIONAMENT 
2.1 ESTRUCTURA I INSTRUCCIONS DE FUNCIONAMENT 


Després d'una jintroducció apareix un menú del qual l'usuari ha 
de seleccionar una funció a analitzar. Això es fa prement la 
tecla corresponent. 

En els casos 1,2,3,4 i 5 apareix una funció ja preestablerta. 
S'han elegit aquestes funcions perquè són força corrents en 
Electrònica i es poden visualitzar fàcilment en un oscil.loscopi. 

En el cas 6 l'usuari pot fer el dibuix d'una funció. Aquest 
dibuix es pot fer movent la tortuga prement les tecles correspo- 
nents. Es pot comprovar que la tortuga no pot sortir del rectangle 
i que no es pot dibuixar amb ella un gràfic que no correspongui a 
una funció. El dibuix es pot acabar prement la tecla cFo o bé 

quan la tortuga sobrepassa el costat vertical de la dreta del 
marc. Hi ha la possibilitat d'esborrar un segment ja dibuixat i la 
possibilitat de tornar a començar el dibuix. Quan el dibuix s'ha 
acabat surt repetit quatre vegades. No surten els desplaçaments 
verticals de la tortuga. 

En tots els casos apareix un altre menú que permet, per a 
la funció donada, triar entre veure els harmònics sense superpo- 
sar, veure els harmònics superposats o bé veure una taula que dóna 
els valors de les amplituds i fases dels harmònics. Es selecciona 
l'opció prement la tecla corresponent. 

Si es tria la primera opció cal donar el nombre d'harmònics 
que es vol veure. Si es dóna un nombre negatiu o un nombre 
major de 10 o una entrada no numèrica el programa torna a demanar 
la dada. Si es dóna un nombre no enter, aquest s'arrodoneix i el 
programa segueix normalment. — Seguidament apareixen en la pan- 
talla els harmònics desitjats damunt de la funció escollida. 

Si es tria la segona opció cal donar el nombre d'harmònics 
que es vol superposar amb les mateixes condicions que en la 
primera opció. Seguidament apareix en la pantalla la funció que 
resulta de superposar els harmònics desitjats. 

Si es tria la tercera opció apareix en la pantalla una taula 
en què consten les amplituds i les fases dels harmònics. Les 
amplituds vénen en "unitats" (cal tenir en compte que els màxims 
de totes les funcions valen 50 unitats ) i les fases vénen en 
graus sexagesimals. 


2.2 LIMITACIONS 


Les limitacions del programa vénen donades per la resolució de 
la pantalla i pel temps que tarda en fer certs gràfics. 

Per a la realització dels gràfics s'utilitza la pantalla de 
resolució mitjana ( 320x200 ) a fi de permetre l'ús de colors i 
distingir fàcilment entre la funció a analitzar, els eixos i els 
harmònics. Com a contrapartida els harmònics de baixa amplitud i 
alta frequència no es poden distingir bé a vegades. 

També quan es fa l'anàlisi de funcions que dibuixa l'usuari 
a voluntat, els processos de dibuixar els harmònics úi de super- 
posar-los poden ser lents. 

Tenint en compte aquestes limitacions s'ha limitat el nombre 
d'harmònics a utilitzar a 10 com a màxim. De fet un nombre d'har- 
mònics més gran no representa en la majoria dels casos cap millora 
substancial en l'anàlisi. 

Tant el procés de dibuixar els harmònics sense superposar com 
superposats així com la taula de valors, es poden interrompre en 
qualsevol moment prement la tecla dEsco sense necessitat d'abando- 
nar el programa. 

3 ó dASPECTES PEDAGOGICS 
3.1 0ò—dOBJECTIUS 


A Física de COU i a Electrònica, cal entrar en l'estudi de les 
ones no sinusoidals després d'haver fet un estudi força complet 
de les ones sinusoidals. En aquest moment d'alguna manera cal 
explicar als alumnes el que significa l'anàlisi de Fourier d'una 
ona periòdica. Els alumnes no tenen encara prou coneixements 
matemàtics per entrar a fons en aquest tema. Aquest programa 
pretén que els alumnes puguin entendre aquest concepte d'una 
forma visual, gairebé experimental, sense entrar en detalls 
matemàtics de difíCiiÓ comprensió. 0Aquest programa no pretén 
ensenyar com es fa una anàlisi de Fourier, sinó que vol 
demostrar que aquesta és possible úi quins resultats dóna en 
alguns casos concrets. En aquest programa l'usuari pot veure 
representats els diferents harmònics amb les seves amplituds 
i fases sense 9vsuperposar. També pot veure com aquests se 
superposen per donar una funció que s'aproxima molt a la funció 
donada i pot veure també quines són les amplituds i fases 
d'aquests harmònics. 


3.2 0 (IMPLEMENTACIÓ DIDÀCTICA 


Es parteix del coneixement que hauran adquirit els alumnes de 
les ones sinusoidals. El professor 
planteja la necessitat d'estudiar altres ones i en posa exemples 
i en aquest punt es pot utilitzar l'oscil.loscopi per visualitzar 
Ones de formes diferents. També el professor planteja la necessi- 
tat d'explicar en què consisteix el timbre d'un so. Ajudat també 
d'un oscil.loscopi pot demostrar que diferents instruments 
produeixen ones de formes diferents encara que tinguin el mateix 
to. És en aquest moment quan s'ha d'explicar teòricament el 
procés d'anàlisi de Fourier, remarcant sobretot el seu significat 
físic i sense la necessitat d'entrar en calcular el valor dels 
coeficients de la sèrie. 

A partir d'aquest moment es pot posar en funcionament el 
programa. Cal seguir els seguents passos: 

-  dLlegir el text inicial. Molta de la informació ja serà 
coneguda per l'usuari. 

- Quan s'arriba al menu principal seleccionar una de les 
Ones preestablertes. 

- dGObservar i identificar l'ona. Observar el seu període i 
amplitud. 

- Seleccionar l'opció "Dibuixar harmònics a 0superposar" i 
demanar 1 harmònic. Observar com el seu període és exactament 
igual al de l'ona que es té inicialment. 

-— Tornar a seleccionar "Dibuixar harmònics a superposar" i 
demanar 2 harmònics. Observar que el període d'aquest segon 


harmònic és el doble del de l'óna donada. Observar el 
desfassament entre els dos primers harmònics. 
- Seguir el mateix procediment amb 3, 4 ò,... harmònics. 


Observar com l'amplitud disminueix amb l'ordre de l'harmònic. 

—-— Seleccionar l'opció "Dibuixar harmònics superposats" i 
demanar 1 harmònic. Observar les similituds entre ell i l'ona do- 
nada. 

— Repetir el mateix tot demanant dos harmònics. Observar com 
se superposen i com s'acosta aquesta superposició a l'ona donada. 

- Repetir el mateix amb 3, 4, 5,... harmònics. Observar com 
la superposició s'acosta més a l'ona donada a mesura que augmenta 
el nombre d'harmònics a superposar. Observar també com arriba un 
moment en el qual no s'observen ja canvis en la superposició. 

-— Seleccionar l'opció "Veure taula de valors" úi comprovar 
com els valors numèrics s'ajusten a les observacions. Observar 
què passa amb les simetries parella i imparella. 

— Fer el mateix amb les altres ones preestablertes que es 
creguin més interessants. 

- Seleccionar l'opció "Ona dibuixable a voluntat". Dibuixar 
amb l'aproximació que sigui possible una ona que hagi estat vista 
a través de l'oscil loscopi ( per exemple connectant aquest a un 
micròfon i fent tocar un instrument musical ). Repetir tots els 
passos anteriors. 

- Dibuixar altres ones ( per exemple,corresponents a la 
mateixa nota però d'instruments musicals diferents) úi comparar 
els resultats. 

La pràctica es pot completar imprimint -tot prement dPrtScv- 
alguns dels gràfics obtinguts a fi d'analitzar-los millor (amb 
regle per exemple). 


